[{"text_idx": "#000002", "text": "Komence de la elsendo ni dedic\u0302as adiau\u0306an rememoron al la forpasinta pasintsemajne elstara pola E-aktivulo el Vroclavo, Edward Wojtakowski, Edulo. La mardaj aktualaj\u0302oj koncernas pritakson de la brita \u201eEconomist\u201d pri tio, kiuj landoj plej bone frontis pandemion. Inter ili estas Pollando. La alia aktualaj\u0302o rilatas al pli sporttema murpentraj\u0302o en Varsovio. La sciencbultena temo ligas al usonaj esploroj pri tio, ke la fermado de lernejoj ne influas infektig\u0302onivelon je kovim 19. Ni informas pri iniciato de UEA publikigi historiajn numerojn de \u201eEsperanto\u201d. Hodiau\u0306 en la elsendo au\u0306dig\u0302as lau\u0306vica fragmento de la romano \u201eQuo Vadis\u201d de Henryk Sienkiewicz en la E-traduko de Lidia Zamenhof. Muzike akompanas nin Mariusz Domaszewicz \u201eVin logu for\u2019 kaj \u201eNova Jaro\u201d de Martin kaj la Talpoj el la KD eldonita de Vinilkosmo. La interreta foto c\u0302e la programinformo prezentas la varsovian murpentraj\u0302on kun 26 polaj leg\u0302eratletikaj sportistoj kaj sportistinoj. En unuopaj rubrikoj de nia pag\u0302o eblas konsulti la paralele legeblajn kaj au\u0306skulteblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo estas au\u0306debla c\u0302e la kanalo: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000005", "text": "Dankon por la hodiau\u0306aj programeroj. Mi tre s\u0302atas la novan sportan muralon en Varsovio, despli, ke mi rekonis ankau\u0306 la admirendan \u2013 antau\u0306 nelonge prilumitan en Pola Retradio \u2013 silueton de neforgesebla Halina Konopacka. <3"}, {"text_idx": "#000007", "text": "1. Kun kiu kantas Martin? a) Talpoj, b) Erinacoj, c) Porkoj\n2. Kiu lando plej bone frontis pandemion? a) Danio, b) Pollando, c) Hispanio\n3. Kiom granda estas la nova sporttema murpentraj\u0302o en Varsovio? a) 46 m2, b 57 m2, c) 460 m2\n4. Kie troveblas la historiaj numeroj de la revuo \u201eEsperanto\u201d? a) en la profilo de UEA, b) en la profilo de la Esperanto Muzeo Vieno, c) nenie\n5. La kioman fragmenton de \u201cQuo Vadis\u201d legis Barbara? a) 20-an, b) 120-an, c) 220-an"}]